da da da fr da da da da da da en nl it en de en da da da da sv da da da fy da nl da da da da da da da en da
Marianne Borup – Læringsstile, Mange Intelligenser, Værkstedskasser – MADKASSEN
Emnet i denne tværfaglige værkstedskasse er MAD.
Dette værksted indeholder en del fakta omring mad – proteiner, fedt, og kalorier forudsættes kendt som 'energikilder' f.eks. Desuden skal børnene selv tage stilling undervejs til fed mad, sød mad og hvad det gør ved kroppen at spise for meget af det.
Dette værksted kan i sin helhed bruges fra midten af 2. klasse. Nogle af aktiviteterne er dog nemmere, og kan sagtens bruges fra midten af 1. klasse.
Billederne, som kommer på siden lidt senere, viser følgende aktiviteter for værkstedskassen:
F orud for arbejdet sammen med børnene kopieres en værkstedsliste til alle. Den udleveres sammen med en mappe og nogle stykker linjeret papir til hvert barn. Denne mappe vil være barnets arbejdsmappe, hvor barnet skriver besvarelserne til de opgaver, der måtte kræve en sådan.
Hver gang barnet er færdig med en aktivitet, skrives den aktuelle dato ud for aktiviteten på værkstedslisten. Barnet og læreren kan således holde øje med, hvor mange værkstedsaktiviteter barnet har arbejdet med – og hvor mange gange.
Mange af aktiviteterne er selvkontrollerende: Electroboards (lampen lyser kun ved korrekt svar), klemmehjul (via bogstavkoden bagpå) og viklekort (linjer bagpå) f.eks. Der er derfor basis for at vurdere individuelt, hvor mange skriftlige besvarelser der skal foreligge for hvert enkelt barns værkstedsarbejde.
Jeg har selv fundet det formålstjenligt at lade børnene nedskrive svarene (og/eller spørgsmålene) efter de fleste af aktiviteterne, for at sikre at de har læst og besvaret spørgsmålene. Det gør også, at børnene selv følger med i eget aktivitetsniveau.
Til det formål har jeg kopieret nogle af opgaverne, som eleverne derefter skriver deres besvarelser på. Øvrige besvarelser skrives på de linjerede stykker papir i mappen.
Mappen kan derfor være grundlaget for en evaluering af barnets indsats og udbytte af værkstedsarbejdet.
Marianne Borup.Designed by: Hans-Peter Ejler Larsen
Anbefal siden til en ven: